Техникалық ерекшелік  
Акцияларды/құнды акцияларды орналастыру мәселелері бойынша консультациялық қызметтер (ТЖҚ БНЖ бойынша коды 702212.000.000004)
	№
	

	1
	Сатып алынатын тауарлардың, жұмыстар мен қызметтердің сипаттамасы

	
	Қазақстанның капитал нарығында компанияның жай акцияларын, ГДР және/немесе гонконгтік депозитарлық қолхаттарын (HKГДР) жергілікті жария ұсынуды (IPO) ұйымдастыру бойынша Қазақстандық жетекші үйлестірушінің, бірлескен букраннердің (Kazakhstan Lead Coordinator / Joint Local Coordinator and Bookrunner), қаржылық кеңесшінің, андеррайтердің және брокердің қызметтері.



	2
	Сатып алынатын тауарлардың, жұмыстар мен көрсетілетін қызметтердің талап етілетін функционалдық, техникалық, сапалық, пайдалану сипаттамалары

	
	1. Жергілікті ұсынымды жалпы үйлестіру және құрылымдау:
· IPO-ның жергілікті бөлігі бойынша мәселелерді пысықтау, бағалы қағаздардың жергілікті нарығындағы жұмыстың сипаты мен ерекшеліктерін түсіндіру;
· Бағалы қағаздарды шығару және орналастыру бойынша тапсырмалардың барлық бағыттарын қамтитын IPO-ның шоғырландырылған және жергілікті графигін дайындауға жәрдемдесу;
· Жергілікті ұсыным шеңберіндегі іс-қимылдарды жалпы үйлестіру, соның ішінде жергілікті ко-менеджерлердің және Клиент синдикатқа қосқан кез келген басқа банктердің жұмысын басқару;
· Жаһандық ұсынымға тартылған кеңесшілермен ақпараттық өзара іс-қимылды қамтамасыз ету (ұсыным жасалатын елдердегі уақыт айырмашылығын ескере отырып үндестіру);
· Жоба бойынша жаңартылған ақпарат алмасу үшін Клиентпен және сыртқы кеңесшілермен тұрақты түрде конференц-байланыс сессияларын өткізу.
2. Транзакциялық құжаттаманы дайындау және листинг:
· Жергілікті ұсынымның ерекшеліктерін ескере отырып, сыртқы заң кеңесшілерімен бірлесіп транзакциялық құжаттардың жобаларын дайындауға жәрдемдесу;
· Клиенттің заңгерлерімен бірлесіп листинг, ақпаратты ашу, Бағалы қағаздарды ұсыну және бөлу туралы хабарламалар бойынша құжаттаманы дайындауға жәрдемдесу;
· Бағалы қағаздарды биржалардың ресми тізімдеріне қосуға келісім алу үшін құжаттарды дайындау, Сауда-саттықты ұйымдастырушылармен (Astana International Exchange – AIX және/немесе KASE) өзара іс-қимыл жасау.
3. Аналитика, маркетинг және инвесторлармен байланыс:
· Клиентке ағымдағы нарықтық жағдай және капиталдың жергілікті нарығындағы басым трендтер бойынша тұрақты түрде кеңес беру;
· Клиенттің қызметі туралы жұртшылықтың хабардарлығын арттыру мақсатында бөлшек (ритейл) инвесторлар үшін IPO маркетингтік бағдарламасын және коммуникациялық стратегиясын әзірлеуге жәрдемдесу;
· Талдаушылар үшін таныстырылымдарды әзірлеу және дайындау, банктер синдикатының талдаушыларымен кездесулер мен конференц-қоңырауларды ұйымдастыру, сондай-ақ қазақстандық инвесторлар үшін роудшоу (Roadshow) өткізу;
· Әлеуетті инвесторлармен, соның ішінде зәкірлі және негізгі институционалдық инвесторлармен жеке кездесулер ұйымдастыру.
4. Жазылуды жүргізу және өтінімдерді жинау (Bookbuilding):
· Сауда алаңында жазылуды/букбилдингті жүргізуге тиісті өтініштер мен құжаттарды беру;
· Биржаның сауда жүйесі арқылы «барынша күш-жігер жұмсау» (Best Efforts) тәсілімен Қазақстан Республикасында институционалдық және бөлшек инвесторларды іздеу және тарту бойынша белсенді жұмыс жүргізу;
· Инвесторлардан өтінімдерді жинау процесін үйлестіру (соның ішінде сақтандыру ұйымдарының, банктердің, үшінші тарап брокерлік-дилерлік ұйымдарының және олардың клиенттерінің өтінімдерімен жұмыс істеу);
· Аллокация (қанағаттандыру) туралы шешім қабылдау үшін шоғырландырылған өтінімдерді Клиентке беру, сондай-ақ орналастыру шеңберінде қанағаттандырылған өтінімдер бойынша кейінгі өзара есеп айырысуларды үйлестіру.

	Кепілдік мерзімі (қажет болған жағдайда)

	
	Қолданылмайды. Қызметтер шартқа қол қойылған күннен бастап көрсетіледі. Бағалы қағаздарды орналастырмау немесе толық орналастырмау тәуекелі Клиентке жүктеледі (Андеррайтер өз міндеттемелерін тиісті түрде орындаған жағдайда).

